Document ID: /roh_data/filtered/fineweb-2-filterrobots_roh.jsonl.gz/51138

Fachstelle Langsamverkehr
Servetsch per il traffic betg motorisà
Servizio per il traffico non motorizzato
La Regenza ha concedì ina contribuziun da tut en tut 514 000 francs en il rom da la Nova politica regiunala da la Confederaziun (NPR) per il project "Fairtrail en il Grischun 2021-2023". Las contribuziuns NPR van mintgamai per la mesadad sin donn e cust da la Confederaziun e dal chantun.
Cun graubündenHIKE, graubündenBIKE e graubündenTRAILRUN ha il Grischun surpiglià ina rolla da piunier ed ha uschia acquistà in avantatg da concurrenza en il sectur dal traffic betg motorisà (viandar, ir cun velo da muntogna). Sch'i vegn cuntinuà cun la mesira "fairtrail", po il Grischun mantegnair quest avantatg. In punct central dal project è quel da sensibilisar sistematicamain las diversas gruppas en mira sin la rait da vias e sendas da viandar e da bike e pia da minimar il potenzial da conflicts. Responsabel per il project è l'Uffizi da construcziun bassa sco Post spezialisà per il traffic betg motorisà.